मंगलौर हादसा : बर्खास्त हुए 8 कर्मचारी बहाल  
विमानन कंपनी एयर इंडिया ने मंगलौर विमान हादसे के बाद बर्खास्त किए गए आठ कर्मचारियों को बहाल कर दिया है।
विमानन कंपनी एयर इंडिया ने मंगलौर विमान हादसे के बाद बर्खास्त किए गए आठ कर्मचारियों को बहाल कर दिया है।  एयर इंडिया ने इस हादसे के बाद चल रहे राहत कार्य के बावजूद हड़ताल पर चले गए 55 कर्मचारियों को बख्रास्त कर दिया था। माकपा नेता सीता राम येचुरी ने बताया, नागर विमानन मंत्री प्रफुल्ल पटेल ने मुझे सूचित किया है कि एयर इंडिया ने आठ अभियंताओं की बर्खास्तगी तुरंत प्रभाव से रद्द करने के आदेश जारी कर दिए हैं। येचुरी परिवहन तथा पर्यटन संबंधी स्थायी संसदीय समिति के अध्यक्ष भी हैं। उन्होंने कहा कि अन्य बर्खास्त कर्मचारियों की बहाली तथा एसीईयू व एआईएईए को फिर से मान्यता के मुद्दों पर आने वाले दिनों में बातचीत होगी।